पीएचडी इंट्रेंस एग्जाम में अब नहीं होगी निगेटिव मार्किंग
रांची | रांचीयूनिवर्सिटी में पीएचडी इंट्रेंस टेस्ट में पूछे जाने वाले सभी सवाल ऑब्जेक्टिव होंगे। कुल 100 प्रश्न पूछे जाएंगे। सभी सवाल के लिए एक-एक अंक यानी कुल 100 अंक होंगे। प्रवेश परीक्षा तीन घंटे की होगी और यह ओएमआर सिस्टम से ली जाएगी। कुल 100 में से 20 प्रश्न मेथेडोलॉजी से होगा। वहीं, 80 प्रश्न अभ्यर्थियों के संबंधित विषय से पूछे जाएंगे। इस परीक्षा में अब निगेटिव मार्किंग का प्रावधान नहीं होगा। आरयू प्रशासन द्वारा प्रवेश परीक्षा की तिथि 10 जनवरी को निर्धारित की गई थी। कुलपति रमेश कुमार पांडेय ने बताया कि अब यह परीक्षा जनवरी के प्रथम सप्ताह में होगी। है। क्योंकि अभ्यर्थियों की डिमांड पर इंट्रेंस एग्जाम के लिए फाॅर्म जमा करने की तिथि सात से बढ़ाकर 18 दिसंबर कर दी गई थी। वहीं, रांची यूनिवर्सिटी का 29वां कनवोकेशन आठ जनवरी को है। इसलिए तिथि बढ़ाई जा रही है।
hin_Deva hin_Deva